Amt Neehuus an de Oost
Dat Amt Neehuus weer en Verwaltungsrebeed in Bremen-Veern, in dat Königriek Hannover un in de prüüßsche Provinz Hannover binnen de Landdrostie Stood mit Seet in Neehuus. Dor hett groff de oosten Deel von de hüdige Samtgemeen Land Hadeln (fröhere Samtgemeen An’n Dobrook) tohöört.

Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten.

Geografie 

In’n Noordoosten von dat Amt leeg dat Grevengericht Freeborg, in’n Süüdoosten dat Gericht Oosten, in’n Süden dat Amt Bremervöör un in’n Westen dat Land Hadeln (Stand 1848).

Bet 1852 

Dat Amt Neehuus is von de Arzbischöp von Bremen inricht worrn. An’t Enn von’n Dörtigjohrigen Krieg is dat Amt an de Sweden fullen. Graaf Hans Christoph von Königsmarck hett dat an’n 4. Mai 1645 as Lehn kregen. De Familie Königsmarck hett dat Rebeed denn bet to de Grote Redukschoon 1681 as Lehn behollen.

1848 weer dat Amt so 55,04 km² groot.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Neehuus weer in disse Tied de Seet von den Kanton Neehuus. 1813 müssen de Franzosen dat Amt denn opgeven un de ole Stand is wedderkamen.

Öörd Stand 1848 

Öörd ahn egen Nummer hebbt to de Buurschop von dat Dörp mit bihöört, ünner dat se ünnerstaht, un weren dormit nich kumplett egenstännig.

1852-1885 

An dat Amt Neehuus hett sik bi de Verwaltungs- un Justizreform an’n 1. Oktober 1852 in dat Königriek Hannover jüstso as bi de Reform 1859 nix ännert. As Gericht för dat Amt is to’n 1. Oktober 1852 dat Amtsgericht Neehuus inricht worrn.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Neehuus tohöört.

Na 1885 

Bi de Verwaltungsreform in Prüßen to’n 1. April 1885 is dat Amt Neehuus oplööst worrn un dor is tohoop mit dat Amt Oosten de Kreis Neehuus von worrn.

Inwahnertall

Amtlüüd 

 ~1578: Albert Koch
 Johann Hagemann
 1586–1606: Hinrich von Cappeln
 Joachim Bock
 ~1620: Andreas Sasse
 Johann Otto von der Decken
 Offe von Schaden
 ~1656: Christian Paul Jovius
 ~1658: Christof Pape
 Georg Steffens
 1664–1675: Johann Friedrich Joel von Orenstedt
 ~1681: Anthon Beerman
 Albert Kuck
 ~1706: Engelbert Johann von Bardenfleth
 1716–1722: Detlef Reinhold von der Pahlen
 1723–1761: Johann Julius Salder
 1761–1775: Johann Jobst Lohse
 1775–1796: Arnold Johann Ludwig von Engelbrechten
 1796–1827: Carl Friedrich Hotzen
 1828–1836: Claus von der Decken
 1835–1843: Johann Georg Friedrich Dieterichs
 1843–1865: Ferdinand Carl Schmidtmann
 1865–1868: Theodor Lueder
 1868–1885?: Georg Eisendecher
 1884–1885: Regerungsassesser Friedrich von Loebell (opdragswies)

Amtsschrievers 

 1719–1724: Otto Conrad Niemeyer
 1724–1737: Ernst Friedrich Eibsen
 1737–1739: Goert Bernhard Matthaei
 1740–1761: Johann Jobst Lohse
 1755–1756: Nicolaus Johann Mittag
 1756–1759: Christoph Barthold Scharf
 1760–1763: Franz Gottfried Rautenberg
 1762–1767: Johann Gabriel Jochmus
 1767–1780: Anton Christoph von Voigt
 1773–1775: Johann Friedrich von Retberg
 1774–1776: Ludolph Ernst von Könemann
 1779–1783: Johann Wilhelm Rabius
 1780–1786: Conrad Heinrich Andreas Hepke
 1786–1794: Johann Philipp Balck
 1794–1800: David Heinrich Christian Rabe
 1800–1802: Christian Friedrich Rudorff
 1802–1803: August Wilhelm Carl Joachim Otto Wyneken
 1802–1806: Friedrich Eduard Dommes
 1806–1823: Friedrich August Urban Stock

Footnoten 

Amt
Kurförstendom Hannover
Königriek Hannover
Provinz Hannover
Gifft dat nich mehr